open-index/open-wikipedia-markdown huggingface dataset:
Kłodzko maakond

**Kłodzko maakond** (poola *powiat kłodzki*) on maakond Poolas Alam-Sileesia vojevoodkonna keskosas. Maakonna halduskeskus on Kłodzko linn.

Maakond jaguneb 14 vallaks (*gmina*).

## Linnad


Pilt:2014 , Centrum Dusznik-Zdroju, 01.JPG|Duszniki-Zdrój kesklinn
Pilt:2014 Stare miasto w Kłodzku.JPG|Kłodzko kesklinn
Pilt:2014 Kudowa-Zdrój, park zdrojowy 02.JPG|Kudowa-Zdróji park
Pilt:2014 Nowa Ruda, rynek 01.JPG|Nowa Ruda raekoda ja kesklinn
Pilt:2014 Polanica-Zdrój, układ urbanistyczny 01.jpg|Läbi Polanica-Zdróji kesklinna voolav Bystrzyca Dusznicka jõgi
Pilt:2014 Bystrzyca Kłodzka, stare miasto 11.jpg|Bystrzyca Kłodzka
Pilt:2014 Lądek-Zdrój, park zdrojowy 02.JPG|Lądek-Zdróji park
Pilt:Międzylesie, zamek. 07.JPG|Międzylesie loss
Pilt:2015 Villa Elise w Stroniu Śląskim 01.JPG|Stronie Śląskies asuv villa
Pilt:2014 Szczytna, panorama 02.JPG|Szczytna


## Viited

## Välislingid
* Koduleht
Anton Novožilov

**Anton Novožilov** (sündinud 31. juulil 1979) on Eesti fotograaf, Suure Hundi auhinna laureaat.

Ta on pärit Narvast, kuid elab ja töötab Tallinnas. 2002. aastal lõpetas Novožilov Tallinna Tehnikaülikooli energeetikateaduskonna elektriajamite ja jõuelektroonika õppesuuna bakalaureusekraadiga. Magistrikraadi sai ta Tallinna Tehnikaülikoolist 2008. aastal. Ta töötab ehitusfirmas elektrispetsialistina.

## Suur Hunt
Eesti suurima loodusfotokonkursi "Looduse aasta foto" žürii eesotsas Rein Maraniga määras 2007. aastal peaauhinna – Suure Hundi auhinna – Anton Novožilovile Ida-Virumaa tuhamägede olukorda kujutava foto "Tõotatud maa" eest. 

Võiduga kaanes tal võimalus osaleda esimese Eesti esindajana maineka BBC loodusajakirja ja Briti loodusmuuseumi korraldatava loodusfotokonkursi "Wildlife" lõpuüritusel.

## Tunnustus
*2004 – fotokonkursi EFK parim digifoto
*2004 – fotokonkursi "Narva sügis 2004" – *For contribution to creative photography*
*2005 – fotokonkursi "Narva sügis 2005" – parim fototöötlus
*2006 – fotokonkursi Pentaxi parim aasta portreefoto V koht
*2006 – fotokonkursi EFK parim mustvalge foto
*2007 – fotokonkursi EFK III koht
*2007 – fotokonkursi "Looduse aasta foto 2007" I koht kategoorias "Inimene ja loodus" (foto "Tõotatud maa")
*2007 – fotokonkursi "Looduse aasta foto 2007" peaauhind koos Suure Hundi tiitliga
*2007 – fotokonkursi "Narva sügis 2004 *Grand Prix*' auhind
*2008 – fotokonkursi EFK I koht
*2008 – fotokonkursi "Looduse aasta foto 2008" III koht kategoorias "inimene ja loodus"
*2011 – fotokonkursi "Narva sügis 2011" – *Best single photo*
*2012 – fotokonkursi Pentaxi aasta portreefoto II koht
*2012 – fotokonkursi Nikon Photo Contest 2012–2013, Winner/Category A III place
*2016 – fotokonkursi "Narva sügis 2016" *Grand Prix*' auhind
*2016 – fotokonkursi Pentaxi aasta portreefoto I koht

## Viited

## Välislingid
*Looduse aasta foto. Täiskasvanud. weather.ee
*Tõnis Krikk tõi võidu …. online.le.ee, 17. oktoober 2016
Ants Tammik

**Ants Tammik** (sündinud 11. veebruaril 1990 Tallinnas) on eesti filmitegija ja harrastusfotograaf.

Ta on ainus eesti filmitegija, kes pälvis 2016. aastal rahvusvahelisel Matsalu loodusfilmide festivalil (MAFF) kategooriavõidu (kokku oli 7 kategooriat).  

Eesti suurimal loodusfotokonkursil "Looduse aasta foto" pälvis tema tehtud foto peavõidu – Suure Hundi auhinna (2008).

2011. aastal asutas ta Raplas osaühingu Tammik Film.

## Haridus
Ta lõpetas 2010. aastal Rapla Vesiroosi Gümnaasiumi. Aastatel 2010–2013 õppis ta Tallinna Ülikooli Balti Filmi- ja Meediakooli bakalaureuseõppes. 2013. aastal lõpetas selle operaatoritöö erialal. 2012–2013 täiendas ta end Praha muusika- ja teatriakadeemia filmi- ja televisioonikunsti koolis (FAMU).

## Suur Hunt
Eesti suurima loodusfotokonkursi "Looduse aasta foto" žürii eesotsas Rein Maraniga määras 2008. aastal peaauhinna – Suure Hundi – Ants Tammikule Osmussaare rannale uhutud lõpnud hüljest kujutava foto "Teekonna lõpp" eest.

Teist aastat järjest eelistas žürii mõneti depressiivse alatooniga pilti (eelmisel aastal oli võidufoto Ida-Virumaa tuhamägede staatust kujutava foto).

## MAFF
2016. aastal esitas Ants Tammik 14. Matsalu loodusfilmide festivalile oma filmi "Habras maailm". Žürii kommenteeris, et see film on "unikaalne vaatenurk kahest paralleelmaailmast, mida esitletakse killukese huumori ja südamlikkusega. Täpne ja isikupärane kaadritunnetus nii pildiliselt kui mõtteliselt" ning määras Tammikule parima operaatoritöö (Inimene ja loodus) auhinna. 

"Habras maailm" on 38-minutiline dokumentaalfilm, Ants Tammiku debüütfilm režissöörina. Ta filmis mitu aastat Eesti soomaastikke. Tulemuseks on lummav sõnadeta mõtterännak, milles kohtab nii loomi, linde kui ka masinaid. Inimesed on samaväärsed tegijad kui händkakk, karu või turbavagonett. Filmi produtsendiks oli Riho Västrik.

## Tunnustus
*2006 – Eesti Looduse loomafoto konkursil noorte vanusegrupis parima seenepildi auhind 
*2008 – "Looduse aasta foto 2008" konkursil I koht noorte vanuserühma kategoorias "Looduspildid" (foto "Teekonna lõpp")
*2008 – "Looduse aasta foto 2008" konkursil peaauhind Suure Hundi tiitel
*2011 – IV veebifilmide festivali parim film "Elude Elu” (autor Ants Tammik)
*2016 – Matsalu loodusfilmide festival – parim operaatoritöö (Inimene ja loodus) filmi "Habras maailm" loomisel
*2016 – Matsalu loodusfilmide festival – Lääne maakonna eriauhind filmile "Habras maailm"
*2016 – Eesti Kultuurkapitali audiovisuaalse kunsti sihtkapitali aastapreemia (noore filmitegija preemia – lummava kaameratöö eest loodusdokumentaalfilmis "Habras maailm")
*2023 – Rahvusvahelise Dokumentalistika Ühingu (*International Documentary Association*) parima operaatoritöö auhind filmi "Savvusanna sõsarad" eest

## Viited

## Välislingid
*"Looduse aasta foto 2008". ekspress.delfi.ee
*Looduse Aasta Foto 2008. looduseomnibuss.ee
*Ants Tammiku filmograafia. efis.ee
Legnica maakond

**Legnica maakond** (poola *powiat legnicki*) on maakond Poolas Alam-Sileesia vojevoodkonna lääneosas. Maakonna halduskeskus on Legnica linn, mis halduslikult maakonna koosseisu ei kuulu.

Maakond jaguneb kaheksaks vallaks (*gmina*).

## Linnad


Pilt:SM Chojnów Zamek ID 593385.jpg|Chojnówi loss
Pilt:SM Chojnów kościół św Piotra i św Pawła (4) ID 593384.jpg|Chojnówi kirik
Pilt:SM Prochowice ratusz (0) ID 593545.jpg|Prochowice raekoda
Pilt:SM Prochowice kościół Jana Chrzciciela (0) ID 593538.jpg|Prochowice kirik


## Viited

## Välislingid
* Koduleht
Lubańi maakond

**Lubańi maakond** (poola *powiat lubański*) on maakond Poolas Alam-Sileesia vojevoodkonna läänes. Maakonna halduskeskus on Lubańi linn.

Maakond jaguneb seitsmeks vallaks (*gmina*).

## Linnad


Pilt:Luban rynek 2006.jpg|Lubańi raekoda ja kesklinn
Pilt:Czerniawa Zdrój-Kościół.JPG|Świeradów-Zdróji kirik
Pilt:Leśna, ratusz.jpg|Leśna raekoda
Pilt:Jezioro złotnickie - panoramio.jpg|Olszyna lähedal asuv Złotnickie järv


## Viited

## Välislingid
* Koduleht
Lubini maakond

**Lubini maakond** (poola *powiat lubiński*) on maakond Poolas Alam-Sileesia vojevoodkonna edelaosas. Maakonna halduskeskus on Lubini linn.

Maakond jaguneb neljaks vallaks (*gmina*).

## Linnad


Pilt:Lubin Ratusz.jpg|Lubini raekoda
Pilt:Kościół pw. Narodzenia NMP w Lubinie.jpg|Lubini kirik
Pilt:Zdjęcie z lotu ptaka ukazujące panoramę Ścinawy.jpg|Ścinawa
Pilt:PL-DS, pow. lubiński, gm. Ścinawa, Ścinawa, ul. Jana Pawła II; Mury miejskie; A-2685-1186.jpg|Ścinawa linnamüür


## Viited

## Välislingid
* Koduleht
Stadnõtsja (Vinnõtsja rajoon)

**Stadnõtsja** (ukraina keeles Стадниця) on küla Ukrainas Vinnõtsja oblastis Vinnõtsja rajoonis. Elanike arv on 2681. Pindala on 3,63 km².
Lwówek Śląski maakond

**Lwówek Śląski maakond** (poola *powiat lwówecki*) on maakond Poolas Alam-Sileesia vojevoodkonna lääneosas. Maakonna halduskeskus on Lwówek Śląski linn.

Maakond jaguneb kuueks vallaks (*gmina*).

## Linnad


Pilt:Gryfów Śląski Zachodnia pierzeja Rynku.JPG|Gryfów Śląski kesklinn
Pilt:Lubomierz ratusz 1.jpg|Lubomierzi raekoda
Pilt:Lwówek Ślaski most1.JPG|Lwówek Śląski sild
Pilt:Ratusz w Mirsku 02.jpg|Mirski raekoda
Pilt:Wleń, pałac ul. Winiogórska 1 DSC 0044.JPG|Wleńi palee


## Viited

## Välislingid
* Koduleht
Milicze maakond

**Milicze maakond** (poola *powiat milicki*) on maakond Poolas Alam-Sileesia vojevoodkonna põhjaosas. Maakonna halduskeskus on Milicze linn.

Maakond jaguneb kolmeks vallaks (*gmina*).

## Linnad


Pilt:Pałac Maltzanów - Milicz.jpg|Milicze palee
Pilt:Milicz. Budynek PKO BP.jpg|Pangahoone Miliczes
Pilt:Poland Milicz - Grace Church.jpg|Milicze kirik


## Viited

## Välislingid
* Koduleht
Kõvatšivka

**Kõvatšivka** (ukraina keeles Кивачівка) on küla Ukrainas Vinnõtsja oblastis Teplõki rajoonis. Elanike arv on 780. Pindala on 0,265 km².
Velõkõi Hodak

**Velõkõi Hodak** (ukraina keeles Великий Ходак) on küla Ukrainas Ivano-Frankivski oblastis Verhovõna rajoonis. Elanike arv oli 2001. aastal  181.
Oława maakond

**Oława maakond** (poola *powiat oławski*) on maakond Poolas Alam-Sileesia vojevoodkonna põhjaosas. Maakonna halduskeskus on Oława linn.

Maakond jaguneb neljaks vallaks (*gmina*).

## Linnad


Pilt:SM Oława PlacZamkowy15 (11).jpg|Oława Sobieski lossi
Pilt:SM Oława Rynek1 Ratusz (7) ID 596566.jpg|Oława raekoda
Pilt:SM Jelcz-Laskowice kościół św Stanisława (10) ID 596496.jpg|Jelcz-Laskowice kirik
Pilt:Jelcz-Laskowice ul. Technikow 2.jpg|Jelcz-Laskowice tööstuslinnaosa


## Viited

## Välislingid
* Koduleht
Piotr Jaroszewicz

**Piotr Jaroszewicz** (8. oktoober 1909 Niasviž, Minski kubermang (tänapäeval Valgevene) – 1. september 1992 Varssavi) oli Poola kommunistlik riigitegelane.

Piotr Jaroszewicz oli pärit rahvakooliõpetaja perekonnast. Gümnaasiumi lõpetamise järel õppis ta pedagoogilises kõrgkoolis, mille lõpetamise järel töötas algul õpetajana ja seejärel koolijuhatajana. Teise maailmasõja alguses 1939. aasta septembris põgenes ta Poola idaossa, mille hõivas Nõukogude Liit. Alates 1943. aastal oli ta Nõukogude tagalas loodud Poola 1. Armee poliitfunktsionär. 1944. aastal sai ta Poola 1. Armee asejuhataja. Samal aastal astus ta ka Poola Töölisparteisse. 1945. aastal sai ta brigaadikindrali auastme.

1945–1950 oli Piotr Jaroszewicz kaitseministri asetäitja. 1950–1952 oli ta Riikliku Plaanikomitee esimehe asetäitja. 1952–1970 oli Jaroszewicz Poola Rahvavabariigi Ministrite Nõukogu esimehe asetäitja, aastatel 1954–1956 lisaks veel ka mäetööstuse minister. Aastatel 1947–1985 oli ta seimi liige. Aastatel 1948–1980 oli ta Poola Ühendatud Töölispartei Keskkomitee liige, 1964–1980 Poola Ühendatud Töölispartei Keskkomitee Poliitbüroo liige.

Piotr Jaroszewicz oli 23. detsembrist 1970 kuni 18. veebruarini 1980 Poola Rahvavabariigi Ministrite Nõukogu esimees (sisuliselt valitsusjuht).

1. septembril 1992 mõrvati Piotr Jaroszewicz ja tema abikaasa ajakirjanik Alicja Solska-Jaroszewicz nende Varssavi äärelinnas asuvas majas. Mõrvareid ei tabatud, kuriteo motiivid jäid teadmata.

## Viited
Oleśnica maakond

**Oleśnica maakond** (poola *powiat oleśnicki*) on maakond Poolas Alam-Sileesia vojevoodkonna põhjaosas. Maakonna halduskeskus on Oleśnica linn.

Maakond jaguneb kaheksaks vallaks (*gmina*).

## Linnad


Pilt:SM Bierutów zamek - wieża (4) ID 596288.jpg|Bierutówi loss
Pilt:SM Międzybórz kościół ewangelicki (5) ID 596352.jpg|Międzybórzi evangeelne kirik
Pilt:Oleśnica Castle 04 (js).jpg|Oleśnica loss
Pilt:Rynek sycow.JPG|Sycówi kesklinn
Pilt:SM Twardogóra pałac (12) ID 596478.jpg|Twardogóra palee


## Viited

## Välislingid
* Koduleht
Polkowice maakond

**Polkowice maakond** (poola *powiat polkowicki*) on maakond Poolas Alam-Sileesia vojevoodkonna edelaosas. Maakonna halduskeskus on Polkowice linn.

Maakond jaguneb kuueks vallaks (*gmina*).

## Linnad


Pilt:SM Chocianów Kościół śwJózefaRobotnika (1) ID 596609.jpg|Chocianówi kirik
Pilt:Polkowice rynek.jpg|Polkowice raekoda ja kirik
Pilt:'Polkowice -- Kościół św. Michała Archanioła (zetem).jpg|Polkowice kirik
Pilt:StacjaKolejowaPrzemkówOdlewnia1 MGodniak.jpg|Przemkówi endine raudteejaam


## Viited

## Välislingid
* Koduleht
Środa Śląska maakond

**Środa Śląska maakond** (poola *powiat średzki*) on maakond Poolas Alam-Sileesia vojevoodkonna keskosas. Maakonna halduskeskus on Środa Śląska linn.

Maakond jaguneb viieks vallaks (*gmina*).

## Linnad


Pilt:Sroda Slaska Rynek.jpg|Środa Śląska kesklinn
Pilt:Sroda Slaska Church bell tower.jpg|Środa Śląska kirik
Pilt:Ratusz w Środzie Śląskiej - fotopolska.eu.jpg|Środa Śląska raekoda
Pilt:Środa Śląska mur i fosa.jpg|Środa Śląska linnamüür


## Viited

## Välislingid
* Koduleht
Strzelini maakond

**Strzelini maakond** (poola *powiat strzeliński*) on maakond Poolas Alam-Sileesia vojevoodkonna põhjaosas. Maakonna halduskeskus on Strzelini linn.

Maakond jaguneb viieks vallaks (*gmina*).

## Linnad


Pilt:Rynek ratusz fot. Wojczech88.jpg|Strzelini kesklinn
Pilt:SM Strzelin Kościół św Gotarda (2) ID 596978.jpg|Strzelini kirik
Pilt:2016 Budynek urzędu pocztowego w Strzelinie 1.jpg|Strzelini postkontor
Pilt:Ratusz we Wiązowie 02.jpg|Wiązówi raekoda


## Viited

## Välislingid
* Koduleht
Salm-Reifferscheid-Raitz

**Salm-Reifferscheid-Raitz** oli Saksa päritolu aadliperekond Kesk-Määrimaal (nüüd Tšehhi osa). See tekkis pärast Salm-Reifferscheid-Bedburgi liini jagunemist aastal 1734 ja ülendati vürstiseisusse aastal 1790.

## Salm-Reifferscheid-Raitzi krahvid (1734–1790)

* **Anton Joseph Franz**, krahv 1734–1769 (1720-1769)
** **Karl Joseph**, krahv 1769–1790 (1750-1838), ülendati aastal 1790 riigivürstiks

## Salm-Reifferscheid-Raitzi vürst (1790–1811)

* **Karl Joseph**, varem krahv, vürst 1790-1838 (1750-1838), mediatiseeriti aastal 1811

## Vaata ka
* Salm (aadlisuguvõsa)
Świdnica maakond

**Świdnica maakond** (poola *powiat średzki*) on maakond Poolas Alam-Sileesia vojevoodkonna keskusest. Maakonna halduskeskus on Świdnica linn.

Maakond jaguneb kaheksaks vallaks (*gmina*).

## Linnad


Pilt:Poland Jaworzyna Slaska - Museum of Industry and Railway in Lower Silesia.jpg|Jaworzyna Śląska raudteemuuseum
Pilt:Ratusz w Strzegomiu - fotopolska.eu.jpg|Strzegomi raekoda
Pilt:Kamienice w Swidnicy.jpg|Świdnica vanalinn
Pilt:Świebodzice - Rynek (03).jpg|Świebodzice vanalinn
Pilt:Park w Żarowie 07aw.jpg|Żarówi park


## Viited

## Välislingid
* Koduleht
Eluterve kärgpere käsiraamat

**"Eluterve kärgpere käsiraamat"** on pereterapeut Katrin Saali Sauli 2016. aastal ilmunud käsiraamat kärgpere moodustanud ja sellesse sattunud inimestele. 

Raamat põhineb autori ligi kahekümneaastasel perekonna psühhoterapeudi praksisel, uusimatel rahvusvahelistel uuringutel ja teoreetilisel baasil ning isiklikul kogemusel. Ehkki tegemist on tundliku teema sügava käsitlusega, soodustab raamatut läbiv mõistev hoiak ja humoorikas toon kärgpere liikmete eneseanalüüsi ja lahenduste suunas liikumist. Käsiraamatu oluliseks osaks on reaalsest elust inspireeritud näited ja nende analüüs.

Autor vaatleb teemat ja jagab soovitusi iga kärje (uude suhtesse siirdunud lapsega partneri, lapsega partneri uue kaasa, ekspartneri, kärgperre sattunud lapse, vanavanemate) seisukohast. Ennekõike keskendutakse sellele, et lapsed ei satuks vanematevahelisele sõjatandrile, muutuks manipulatsiooni vahendiks või saaks ühe vanema poolt sootuks hüljatud. Ehk sellele, kuidas tagada kärgperre sattunud lastele nende lapsepõlv.

Raamatut soovitab Eesti Pereteraapia Ühing].

Pilgrimi kirjastuse kirjanduskonkursil "BestSeller 2015" võitis "Eluterve kärgpere käsiraamat" aimekirjanduse kategooria auhinna.

## Sisu
* Mis eelneb kärgpere loomisele? Autor käsitleb kärgperede ajaloolist tausta ja analüüsib suhteprobleeme, mis võivad viia lastega paari lahkuminekuni (lahutuseni).
* Kärgpere erinevus tavaperest – vaatluse all on kärgpere iseärasused ja väljakutsed.
* Kärgpere väljakutsed – kuidas jagada niigi nappivaid ressursse (aega, raha, energiat)?
** Lapse elukorraldus.
** Kärgpere ja ekspartneri vahelised suhted.
** Vastastikune kohanemine ja argipäev.
** Aja, raha ja energia jagamine kärgperes.
* Soovitusi kärgperelistele.

## Viited

## Välislingid
* "Eluterve kärgpere käsiraamatu" koduleht (katrinsaalisaul.ee)
* Kärgpere käsiraamatu autor: laps vajab kontakti oma mõlema vanemaga. (ERR)
* Hallo, Kosmos! 259: Katrin Saali Saul ja Tiit Kõnnussaar elutervest kärgperest (ERR)
* Pereterapeut Katrin Saali Saul: lapsed jäävad tihti vanemate sõjatandri keskpunkti (Elutark)
* Eluterve kärgpere: lahkuläinud vanemate koostöö on päästerõngas, mis päästab lapse valujõkke uppumast (Alkeemia)
* Katrin Saali Saul: kes on kuulnud sellisest asjast nagu ekslaps?! (Postimees)
* Üldse mitte kurjad kasuemad (Pere ja Kodu)
* Kristlikust kärgperest (Eesti Kirik)
* Nädala Alkeemik. KATRIN SAALI SAUL. Eluterve kärgpere loomine on oluline lapse terveks jäämise jaoks (Alkeemia)
* Eesti Pereteraapia Ühing
Rämeda keeluala

**Rämeda keeluala** (Remda keeluala, vn *Ремдовский заказник*) on looduskaitseala Rämeda poolsaarel Pihkva oblastis.

Keeluala on loodud 1985. aastal pindalaga 649 km2.

Keelualal asuvad Rämeda jõgi ja Želtša jõgi.

Alal pesitseb teiste seas palju kalakotkaid. Seal elavad ka merikotkas, must-toonekurg jpt.
Zgorzeleci maakond

**Zgorzeleci maakond** (poola *powiat zgorzelecki*) on maakond Poolas Alam-Sileesia vojevoodkonna lääneosas. Maakonna halduskeskus on Zgorzeleci linn.

Maakond jaguneb seitsmeks vallaks (*gmina*).

## Linnad


Fail:Bogatynia Kurzańska 2 Kościół NMP.JPG|Bogatynia kirik
Fail:Pieńsk, ul. Hutnicza 02.jpg|Pieński kesklinn
Fail:Zawidow.jpg|Zawidówi kesklinn
Fail:Przedmieście Nyskie.jpg|Läbi Zgorzeleci kesklinna voolav Nysa Kłodzka jõgi
Fail:Budynek dworca w Węglincu.png|Węglinieci raudteejaam


## Viited

## Välislingid
* Koduleht
Kesklinn (Kuressaare)

**Kesklinn** on Kuressaare linnaosa.

Linnaosa tähtsaim tänav on Lossi tänav ja selle jätk – Tallinna tänav. Aadressil Tallinna tänav 2 asub Kuressaare raekoda ja Tallinna tänav 10 asub Kuressaare Linnavalitsus.

## Tänavad
*Kohtu tänav
*Lossi tänav
*Tallinna tänav
*Veski tänav
*...
Kärmu (Maardu)

**Kärmu** on Maardu linnaosa (maa-ala), mis jääb Vana-Narva maantee äärde.

Kärmus asuvad Iru soojuselektrijaam ja Maardu depoo.

## Tänavad
*Koplimäe tänav (Maardu)
*Kärmu tänav (Maardu)
*Pähklimäe tänav (Maardu)
*Vana-Narva maantee (Maardu)
*...
EnDic2004

**EnDic2004** (ka **Keskkonnasõnaraamat 2004**, inglise keeles **Environmental Dictionary 2004**) on 2005. aastal ilmunud üheksakeelne keskkonnasõnaraamat. See sisaldab 6039 märksõna soome, eesti, inglise, prantsuse, saksa, rootsi, leedu, läti ja vene keeles. Taksonoomilistel terminitel on lisaks ka ladina vaste.

Sõnaraamat koostati koostöös Soome Keskkonnainstituudiga, selle peatoimetaja on emeriitprofessor Aleksander Maastik. 

Raamat on kõvas köites ja sisaldab 1120 lehekülge. Raamatu kirjastas Tartu kirjastus Mats ja see trükiti Tallinna Raamatutrükikojas.

## Veebiväljaanne
Raamatu veebiväljaandesse on lisatud ka meteoroloogiasõnastikus "Meteorological Dictionary – MetDic" sisalduvad terminid, kuid need on esitatud ainult soome, rootsi ja inglise keeles (mitte üheksas keeles nagu keskkonnasõnastiku paberväljaandes). 

Veebisõnastikust saab 2020. aasta seisuga kõigis keeltes kokku otsida termineid 90 000 otsingusõnaga (-fraasiga). Eesti keelt hõlmavalt (st nii inglise, eesti kui ka soome keeles) on esitatud 2000 termini definitsioonid.

Erinevalt paberraamatust on sõnaraamatu veebiväljaanne dünaamiline ehk pidevalt uuendatav. Täiendusettepanekuid saavad teha ka sõnastiku kasutajad vastava äpi kaudu või e-posti teel.

## Viited

## Välislingid
* EnDic2004 veebisõnastikuna
Ząbkowice Śląskie maakond

**Ząbkowice Śląskie maakond** (poola *powiat ząbkowicki*) on maakond Poolas Alam-Sileesia vojevoodkonna põhjaosas. Maakonna halduskeskus on Ząbkowice Śląskie linn.

Maakond jaguneb neljaks vallaks (*gmina*).

## Linnad


Pilt:2014 Bardo, most gotycki, 10.JPG|Läbi Bardo kesklinna voolav Nysa Kłodzka jõgi
Pilt:Ząbkowice, centrum, 03.JPG|Ząbkowice Śląskie kesklinn
Pilt:Ziębice, ul. Wałowa.jpg|Ziębice innamüür
Pilt:2016 Willa Hubertus w Złotym Stoku.jpg|Złoty Stokis asuv villa


## Viited

## Välislingid
* Koduleht
Rämeda jõgi

**Rämeda jõgi** (Remda jõgi) on jõgi, mis suubub Želtša jõkke.

Jõgi on 6,2 km pikk ja asub Pihkva oblastis Rämeda poolsaarel.
Želtša laht

**Želtša laht** on laht Peipsi järve idaküljel. 

Lahte suubub Želtša jõgi.

Želtša laht oli tõenäone Jäälahingu paik 1242. aasta varakevadel.
Jarek Jõepera

**Jarek Jõepera** (sündinud 12. mail 1974) on eesti fotograaf.

1992. aastal lõpetas Elva Keskkooli. 

Aastatel 1989–1994 tegeles laskesuusatamisega treener Rein Pedaja juhendamisel. Aastal 1994 tuli 10 km distantsil juunioride Eesti meistriks ning samal aastal osales Slovakkias Osrblies juunioride MM-il ja Soomes Kontiolahtis EM-il. Aastatel 1997–1999 töötas fotograafina aktsiaseltsis Ajakirjade Kirjastus ning 1999–2002 fotograafina ajalehtedes SL Õhtuleht ja Õhtuleht. 2002. aastal asutas ta osaühingu Eesti Fotoagentuur.

## Suur Hunt
Eesti suurima loodusfotokonkursi "Looduse aasta foto" žürii eesotsas Rein Maraniga määras Jarek Jõeperale kahel korral peaauhinna – Suure Hundi auhinna –, 2007. aastal maastikufoto eest ja 2017. aastal foto eest sarjast "Inimene ja loodus".

2007. aastal antud intervjuus kommenteeris Jõepera toonase võidufoto saamislugu nii, et ta "sattus looduse tavatule ilumängule juhuslikult ning tormas pikemalt mõtlemata lumisele põllule seda üles võtma". Pildistamiskoht oli Kanepi külje all, Tartu–Võru maantee ääres. Kümme aastat hiljem (2017) peavõidu saanud foto on tehtud ühel augustikuisel varahommikul suurvee ajal Tõramaa puisniidul Soomaa Rahvuspargis.

## Tunnustus
*2000 – Eesti Ajalehtede Liidu "Aasta Pressifoto" I koht. Fotol oli kujutatud Erki Nool koos Sydney suveolümpiamängude kettaheiteringi kohtunikuga.
*2007 – fotokonkursi "Looduse aasta foto 2016" I koht kategoorias "Maastikufotod" (foto "Hõbevalge")
*2008 – fotokonkursi "Looduse aasta foto 2008" I koht kategoorias "Inimene ja loodus" (foto "Järgmise tikuni")
*2009 – fotokonkursi "Looduse aasta foto 2009" I koht kategoorias "Maastikufotod" (foto "Kanepi")
*2009 – fotokonkursi "Looduse aasta foto 2009" peaauhind koos Suure Hundi tiitliga
*2013 – fotokonkursi "Looduse aasta foto 2013" äramärgitud töö kategoorias "Loomad oma keskkonnas ja loomaportreed" (foto "Hallhülge kodu")
*2016 – fotokonkursi "Looduse aasta foto 2016" I koht kategoorias "Taimed ja seened" (foto "Kollassaare kaunitar")
*2016 – fotokonkursi "Looduse aasta foto 2016" I koht kategoorias "Maailma loodus" (foto "Dovrefjell")
*2017 – fotokonkursi "Looduse aasta foto 2017" peaauhind koos Suure Hundi tiitliga
*2017 – fotokonkursi "Looduse aasta foto 2017" I koht kategoorias "Inimene ja loodus" (foto "Kodumaine Amazonas")
*2017 – fotokonkursi "Looduse aasta foto 2017" I koht kategoorias "Vormimängud looduses" (foto "Raba värvid")

## Viited

## Välislingid
*Hülgenäitus üleval veel selle kuu lõpuni. loodusajakiri.ee, 17. märts 2015
*Pildil Jarek Jõepera. kultuur.err.ee, 6. juuni 2016
*Polaarseikleja Timo Palo Arktika väravas. reisikirjad.gotravel.ee, 24. juuni 2009
Mats Kangur

**Mats Kangur** (sündinud 28. märtsil 1976 Ammutal Järvamaal) on eesti loodusfotograaf.

Ta on pälvinud Eesti suurima loodusfotokonkursi peaauhinna.

## Suur Hunt
Eesti suurima loodusfotokonkursi "Looduse aasta foto" žürii eesotsas Rein Maraniga määras 2010. aastal peaauhinna – Suure Hundi auhinna – Mats Kangurile foto "Musträstas on hommikul esimene" eest. See pilt sai esikoha ka loomaportreede kategoorias.

## Tunnustus
*2010 – fotokonkursil "Looduse aasta foto 2010" I koht kategoorias "Loomaportreed" (foto "Musträstas on hommikul esimene")
*2010 – fotokonkursil "Looduse aasta foto 2010" äramärgitud töö kategoorias "Loomaportreed" (foto "Sabakuuega mees")
*2010 – fotokonkursil "Looduse aasta foto 2010" peaauhind koos Suure Hundi tiitliga

## Viited

## Välislingid
*Aasta loodusfotograaf: majarahvas vaatab mind kui napakat. 19.04.2010. ohtuleht.ee
*Foto autor Mats Kangur pildi sünniloost. RMK. 24.11.2015. facebook.com
*Vestlusõhtu "Metsarahva mõtisklused". keskkonnaharidus.ee
*Suur-kirjurähn (Mats Kangur). 5.02.2013. looduskalender.ee
*Mingem golfiväljakut uut moodi avastama. overall.ee
*Tuhala looduskeskus. tuhalalooduskeskus.ee
Rämeda poolsaar

**Rämeda poolsaar** (Remda poolsaar) on poolsaar Peipsi järve idakaldal, mis lahutab Peipsi järve Pihkva järvest.

Poolsaar asub Pihkva oblastis, Eesti  Peipsi järve läänekalda Mehikoorma vastas.

Poolsaarel asub Rämeda keeluala.
Želtša jõgi

**Želtša jõgi** on jõgi, mis suubub Peipsi järve idaküljel asuvasse Želtša lahte.

Jõgi on 107 km pikk ja asub Pihkva oblastis.

Želtša jõe lisajõeks on Rämeda jõgi.
Arturo Marcelino Sosa Abascal

**Arturo Marcelino Sosa Abascal** (sündinud 12. novembril 1948) on 2016. aastast jesuiitide ordukindral.

Arturo Sosa sündis Venezuelas Caracases, lõpetas 1972 Andrés Bello katoliikliku ülikooli filosoofia erialal ja kaitses 1990 Venezuela ülikoolis doktorikraadi politoloogias.

Sosa oli 1996–2004 Venezuela jesuiitide provintsiaal ja alates 2008 jesuiitide ülemkantsler.
Sosa räägib inglise, hispaania ja itaalia keelt.

## Välislingid
*Artikkel Arturo Sosa kohta.
Silver Kommusaar

**Silver Kommusaar** (sündinud 10. veebruaril 1968) on eesti loodusfotograaf.

Ta tegutseb Põlvamaal Moostes ehitusettevõtluses (Kolmeti OÜ juhatuse liige). Tema lemmikharrastuseks on loodusfotograafia. Ta on pälvinud Eesti suurima loodusfotokonkursi peaauhinna.

## Suur Hunt
Eesti suurima loodusfotokonkursi "Looduse aasta foto" žürii eesotsas Rein Maraniga määras 2013. aastal peaauhinna – Suure Hundi auhinna – Silver Kommusaarele foto "Siin on keegi veel" eest. Esimese lumega toksivat hallpea-rähni kujutav pilt sai esikoha ka kategoorias "Loomad oma keskkonnas ja loomaportreed". Samas kategoorias leidis žürii poolt äramärkimist veel teinegi Kommusaare foto "Oleme nähtamatud". 

## Tunnustus
*2013 – fotokonkursil "Looduse aasta foto 2013" I koht kategoorias "Loomad oma keskkonnas ja loomaportreed" (foto "Siin on keegi veel")
*2013 – fotokonkursil "Looduse aasta foto 2013" äramärgitud töö kategoorias "Loomad oma keskkonnas ja loomaportreed" (foto "Oleme nähtamatud")
*2013 – fotokonkursil "Looduse aasta foto 2013" peaauhind koos Suure Hundi tiitliga

## Viited

## Välislingid
*Looduse Aasta Foto 2013. laf.looduseomnibuss.ee
*Koduleht. ilmaruum.ee
*Looduse Aasta Foto 2013 konkursi võitis Silver Kommusaar fotoga "Siin on keegi veel". 27.04.2013. delfi.ee
BBC's 100 Greatest Films of the 21st Century

**"BBC 100 parimat 21. sajandi filmi"** on BBC loend 100 parimast kinofilmist, mis valmisid vahemikus jaanuar 2000 – august 2016. Loend on koostatud augustis 2016. 

Loendi koostamiseks palus BBC maailma filmikriitikutel reastada kümme nende arvates parimat filmi, mis eelmainitud vahemikus kinolinale jõudsid. Esikohale seatud film sai kümme punkti, kümnendale kohale paigutatud linateos ühe punkti. Kuna viimane, 100. koht läks jagamisele kolme filmi vahel&nbsp;– "Carlos", "Reekviem unistusele" ja "Toni Erdmann"&nbsp;–, on loendis kokku 102 filmi.

Loendi koostamisel osales 177 filmikriitikut 36 riigist. Kriitikutest 122 olid mehed ja 55 naised.

## Loend

## Viited
Víctor Manuel Román y Reyes

**Víctor Manuel Román y Reyes** (13. oktoober 1872 Jinotepe – 6. mai 1950 Philadelphia) oli Nicaragua arst ja poliitik, Nicaragua president aastail 1947–1950.

Víctor Manuel Román y Reyes sündis Jinotepes. Poliitilistelt vaadetelt oli ta liberaal. Aastal 1944 sai temast Nicaragua välisminister. 

Aastal 1947 otsustas Nicaragua diktaator Anastasio Somoza García olukorda riigis veidi liberaliseerida, korraldas riigis valimised ja ei osalenud neil ise, seades liberaalide parteile tingimuseks, et jääb rahvuskaardi juhiks. Barreto keeldus aga olemast Somoza marionett, ta avalikustas rahvuskaardi kuriteod ja Somoza poolt võimul olles omandatud varad. Ta alustas ka kõnelusi Somoza diktatuuriga mitte leppinud sõjaväelastega. Nii korraldas Somoza riigipöörde, süüdistades Barretot suutmatuses riiki juhtida ja sõjaväelaste moraali õõnestamises. Barreto pages pärast neljanädalast võimulolekut Mehhiko saatkonda ja parlament valis presidendi kohusetäitjaks Somoza kontrolli all oleva Benjamín Lacayo Sacasa. Augustis toimunud valimistel, milles osales alla 10% riigi valimisõiguslikust elanikkonnast, kaotas ta oma vastaskandidaadile, Somoza sugulasele Víctor Manuel Román y Reyesile, kelle moodustatud valitsuses ta hakkas täitma avalike tööde ministri ja arenguministri rolli.

Víctor Manuel Román y Reyes ei olnud mitte üksnes Somoza sugulane, vaid ka sõber. Somoza andis talle hüüdnime T.V. (Tio Victor). Presidendiametis saavutas ta liberaalide ja konservatiivide vahelise koostöölepingu sõlmimise.

Ta suri südamerabanduse tõttu, viibides USA-s Philadelphias. Tema surma järel puhkesid riigis rahutused.

## Viited
Manuel Fernando Zurita

**Manuel Fernando Zurita** oli Nicaragua jurist ja poliitik, Nicaragua presidendi kohusetäitja 6. maist 1950 7. maini 1950.

Manuel Fernando Zurita sündis XX sajandi alguses Nicaraguas. Poliitilistelt vaadetelt oli ta liberaal. Eelmise presidendi Víctor Manuel Román y Reyesi surma järel oli ta ühe päeva presidendi kohusetäitja, andes seejärel võimu üle Anastasio Somoza Garcíale. Pärast tema surma esindas ta matustel Nicaragua Rahvuskongressi.

Aastal 1958 sai temast Nicaragua saadik Hispaanias. Pärast seda, kui sandinistid aastal 1979 riigis võimust võtsid, pages ta oma abikaasa Estrellitaga El Salvadori, hiljem asus aga elama Guatemalasse, kus kirjutas oma autobiograafia "Experiencias".

## Viited
Alar Tamming

**Alar Tamming** (sündinud 5. juulil 1963) on eesti psühholoog ja ettevõtja.

Valuutavahetusettevõtte Tavid AS suuromaniku ja nõukogu esimehena on Alar Tamming investeerimiskulla maaletooja Eestis, tema ettevõtmisel hakkas Tavid AS seda 2004. aastal müüma ja ostma.

## Hariduskäik
Õppis aastatel 1970–1981 Tallinna 8. Keskkoolis. Aastatel 1981–1986 õppis Tallinna Polütehniline Instituudis ühiskondliku toitlustamise organiseerimist ja sai insener-tehnoloogi kutse. Seejärel õppis ta aastatel 1999–2004 Tartu Ülikoolis psühholoogiat. Aastatel 2005–2007 oli Tallinna Ülikoolis magistriõppes ja sai psühholoogia teadusmagistri kraadi. 

## Töökäik
Aastatel 1986–1992 oli ta Klementi söökla juhataja ja Tallinna Videokeskuse direktor, alates 1992 Tavid AS juht ja omanik, hiljem nõukogu esimees.

Alar Tamming on Eesti Transpersonaalse Assotsiatsiooni asepresident ning Eesti Analüütilise Psühholoogia Seltsi ja Holistilise Regressiooniteraapia Seltsi HORETES liige. Alar Tamming on Holotroopse hingamise ja Transpersonaalse hingamise koolitatud juhendaja.

## Sport
Alar Tamming on meistersportlane lauatennises. Ta on meeskondlik Eesti meister  ja viiekordne Eesti koolinoorte spartakiaadi võitja lauatennises.

## Tunnustus
* 2006 – Valgetähe IV klassi teenetemärk.

## Isiklikku
Tema isa oli sporditegelane Valdur Tamming, kes oli muuhulgas ühingu Autom tegevdirektor ja spordiühingu Kalev auliige.

## Publikatsioonid
* The Monetary System and The Collective Subconscious. Alar Tamming
* The Road to Hyperinflation. Alar Tamming, Krassimir Petrov
* The Eta-Recovery. Depression is Dead Ahead Krassimir Petrov, Alar Tamming 
* Aju elektrilise aktiivsuse mõõtmine muutunud teadvuseseisundite korral: magistritöö. Alar Tamming

## Viited

## Välislingid
* Blogi: Majandus meil ja maailmas – Alar Tamming
* Alar Tamming – Majandusest ja kriisidest" TEDx Tallinn, 20. november 2009 
* Alar Tamming – Mida võiks edukas ettevõtja majanduses märgata? Teadliku ettevõtluse konverents, Tallinn, 7. mai 2015
Šumõ (Krõžopili rajoon)

**Šumõ** (ukraina keeles Шуми) on küla Ukrainas Vinnõtsja oblastis Krõžopili rajoonis. Elanike arv on 142. Pindala on 0,592 km².
Verbka

**Verbka** on mitme küla nimi Ukrainas:

*Verbka, küla Vinnõtsja oblastis Krõžopili rajoonis
*Verbka, küla Vinnõtsja oblastis Tšetšelnõki rajoonis
*...
Šom

**Šom** (ukraina keeles Шом, ungari keeles *Beregsom*) on küla Ukrainas Taga-Karpaadi oblastis Berehove rajoonis. Elanike arv oli 2001. aastal 1091. Pindala on 1,1 km².
Złotoryja maakond

**Złotoryja maakond** (poola *powiat złotoryjski*) on maakond Poolas Alam-Sileesia vojevoodkonna lääneosas. Maakonna halduskeskus on Złotoryja linn.

Maakond jaguneb kuueks vallaks (*gmina*).

## Linnad


Pilt:Ratusz w Świerzawie - fotopolska.eu.jpg|Świerzawa raekoda
Pilt:Ratusz w Złotoryi - fotopolska.eu 04.jpg|Złotoryja raekoda ja kesklinn
Pilt:Złotoryja Baszta Kowalska sm.jpg|Złotoryja torn
Pilt:Wojcieszow Górny kwiecień 2007.JPG|Wojcieszówi palee


## Viited

## Välislingid
* Koduleht
Trzebnica maakond

**Trzebnica maakond** (poola *powiat trzebnicki*) on maakond Poolas Alam-Sileesia vojevoodkonna põhjaosas. Maakonna halduskeskus on Trzebnica linn.

Maakond jaguneb kuueks vallaks (*gmina*).

## Linnad


Pilt:Oborniki Śl. kościół NSPJ.jpg|Oborniki Śląskie kirik
Pilt:SM Prusice ratusz ID 597888.jpg|Prusice raekoda
Pilt:SM Żmigród pałac (1) ID 597997.jpg|Żmigródi palee varemed
Pilt:Ratusz w Trzebnicy.jpg|Trzebnica raekoda


## Viited

## Välislingid
* Koduleht
Verbka (Krõžopili rajoon)

**Verbka** (ukraina keeles Вербка) on küla Ukrainas Vinnõtsja oblastis Krõžopili rajoonis. Elanike arv on 1148. Pindala on 3,846 km².
Montmorijoniit

**Montmorijoniit** on monokliinne füllosilikaatne savi koostises olev mineraal. Montmorijoniidi idealiseeritud keemiline valem on (Na, Ca)0,33,(Al, Mg)2(Si4O10)(OH)2·nH2O. Sagedased lisandid on veel kaalium ja raud. Kuna mineraali kristallid on väga väikesed, on ta väga pehme. Ka on selle kristallid lõdvalt seotud, mistõttu vesi võib nende vahele tungida ja mineraal võib seega märkimisväärselt paisuda. Mineraali iseloomustab tiksotroopia.

Mineraal võib tekkida koobastes erinevate samblike elutegevuse tulemusel. Montmorijoniidiga kaasnevad mineraalid on kloriit, kaoliniit, muskoviit ja illiit. Kuivades tingimustes muutub montmorijoniit palõgorskiidiks, happelistes tingimustes tekib sellest aga halluasiit.

Mineraali kirjeldati esmakordselt aastal 1847 Prantsusmaal Montmorillonis. See on ka montmorijoniidi tüüplokaliteet. Mineraal on ülilevinud. Mineraali on leitud ka Marsilt.

## Kasutusalad
Montmorijoniiti kasutatakse naftapuurimisel puurimisvedeliku valmistamiseks, seda lisatakse pinnasele selle põuakindlamaks muutmiseks ja niiskuse-eemaldajates. Ka kasutatakse seda nafta krakkimisel katalüsaatorina.

Mineraal on efektiivne raskmetallide adsorbent. Seda lisatakse vahel ka lemmikloomade toidule, et see seoks keskkonnamürke. Seda on kasutatud ka allergilise dermatiidi raviks.

## Bioloogiline toime
Montmorijoniidi mõjul moodustuvad lipiidsetest mitsellidest vesiikulid. Ka aitab see nukleotiididel moodustada RNA-d, mis koguneb vesiikulite sisse.

## Viited

## Välislingid
Joan Cusack

**Joan Mary Cusack** (sündinud 11. oktoobril 1962 New Yorgis) on Ameerika Ühendriikide näitleja ja koomik. Ta on tuntud rollide poolest komöödiates, draamades ning animafilmide tegelastele hääle andjana.

Cusack kasvas üles Chicagos ning alustas näitlejakarjääri 1980. aastatel. Ta õppis Evanston Township High Schoolis ja omandas bakalaureusekraadi inglise keeles Wisconsini ülikoolis–Madisonis, kus tegeles aktiivselt ka teatriga.

Ta alustas näitlejakarjääri 1980. aastatel ning on mänginud mitmetes menukates filmides, sealhulgas "Working Girl" (1988), "In & Out" (1997), "School of Rock" (2003), "Runaway Bride" (1999) ja "High Fidelity" (2000). Filmide "Working Girl" ja "In & Out" eest oli ta nomineeritud Oscarile parima naiskõrvalosa kategoorias. 

Lisaks on ta andnud oma hääle tegelasele Jessie animafilmide frantsiisis "Lelulugu" (originaalpealkiri "Toy Story").

Aastatel 2011–2015 mängis Cusack olulist kõrvalrolli teleseriaalis "Shameless", mille eest pälvis Emmy auhinna.

## Isiklikku
Tema isa, Dick Cusack, oli näitleja, stsenarist ja filmirežissöör, ema Ann Paula Cusack oli endine õpetaja ja poliitiline aktivist. Joanil on neli õde-venda, kellest mitu on samuti seotud näitekunstiga: tema vend John Cusack ning õde Ann Cusack on samuti professionaalsed näitlejad. Joan ja John Cusack on korduvalt koos esinenud nii filmides kui laval.

## Viited

## Välislingid

*
Uusrikas

**Uusrikas** (prantsuse *nouveau riche,* inglise *new rich* või *new money*) on klassiühiskonna väljend suhteliselt lühikese ajaga rikastunud inimese või perekonna kohta. Halvustavalt nimetatakse neid ka tõusikuteks. Väljend iseloomustab sageli 19. sajandi ja 20. sajandi alguspoole rikkama kodanluse klassivõitlust.

Tööstuslikust pöördest ja linnastumisest tingituna kerkis kuninglike ja keiserlike õukondade kõrvale jõukam kodanikkond, kelle sissetulek pärines valdavalt ressursijaotusest. Sage oli ka äriga heaolu saavutanud meeste abiellumine nii-öelda maatüdrukutega või töölisperedest pärit naistega, kellest sai seejärel linnadaamid. Uusrikaste vastand on *[[vanarikas|vanarikkad]]* (prantsuse *vieux riche,* inglise *old money*), kes on põlised kõrg- või aadliklassi aristokraadid, kes suutsid säilitada oma varanduse väärtuse ja pärandasid selle suguvõsa järgmistele põlvkondadele.

Uusrikkus kandus 19. sajandil pöördeliselt üle tööstuslikult tärkava Uue Maailma. Euroopasse levisid legendid Ameerika Ühendriikidest kui unistustemaast (inglise *dreamland*). See andis veelgi enam hoogu juurde Atlandi ookeani ületavale massiemigratsioonile.

## Ameerika seltskonnadaam Margaret Brown

Tõenäoliselt kõige tuntum uusrikas oli ameeriklannast seltskonnadaam Margaret Brown (neiupõlvenimega Tobin; 1867–1932), kes pääses eluga Titanicu laevahukust. Tema eluloost valmis 1964. aastal muusikalfilm "Uppumatu Molly Brown" ("The Unsinkable Molly Brown"), mis põhineb samanimelisel Broadway muusikalil, mida esitati neli aastat varem. Eluajal kutsuti teda hüüdnimega Maggie, postuumselt Molly. Ta pärines Metsiku Lääne vaesest iiri immigrantide perekonnast. Kaevandusärimehe J. J. Browniga abielludes sai ta aga kiiresti rikkaks ja ühiskonnas mõjukaks. Pärast abielulahutust 1909. aastal reisis ta Euroopasse ja Egiptusse, paistis silma naisaktivisti ja filantroobina ning ühiskondlikult kasuliku tööga, hilisemas eas ka näitlemisega. 1914. aastal kandideeris ta teist korda edutult USA Senatisse. Esimese maailmasõja ajal juhatas ta Prantsusmaal ühingut American Committee for Devastated France, mis aitas taastada rindejoonetaguseid alasid ning hoolitses haavata saanud prantsuse ja ameerika sõdurite eest. Heategevuse eest sai ta kohalikult valitsuselt Auleegioni ordeni teenetemärgi. Ta suri ülemaailmse majanduskriisi ajal 65-aastaselt ainult naistele mõeldud Manhattani Barbizoni hotellis, kus oli aastaid elanud. Nii tema lapsepõlvekodus Hannibalis kui ka Denveri linnas on talle pühendatud majamuuseum.
## Venemaa uusrikkad
Pärast NSV Liidu langemist kerkisid Venemaal esile nii rikkad kui ka oligarhid, keda kutsutakse uusvenelasteks. Enamik neist sai rikkaks kiiresti, tihti kahtlastel asjaoludel, ja nad kulutavad raha pigem demonstratiivselt.

## Vaata ka

* Kodanlus
* Prominentsus
* McMansion
* Filister
* Snoob

## Viited
Vanarikas

**Vanarikas** (prantsuse keeles *vieux riche*, inglise keeles *old money*) oli klassiühiskonna väljend põliste kõrg- või aadliklassi aristokraatide kohta, kes suutsid säilitada enda varanduse väärtust ja pärandada seda järgmistele põlvkondadele sugulussidemete kaudu. Sõna antonüüm ehk vastand on ''uusrikas'' (prantsuse keeles *nouveau riche*, inglise keeles *new rich* või *new money*), kes olid suhteliselt lühikese ajaga rikastunud inimesed või perekonnad; teisisõnu öelduna tõusikud.

## Vaata ka
*Aristokraatia
*Elitarism

## Viited
Ojcowski rahvuspark

**Ojcowski rahvuspark** on rahvuspark Lõuna-Poolas Väike-Poola vojevoodkonnas. Asub Krakówist 16 km põhja pool. Rahvuspark asutati 1956. aastal.

Hõlmab 21,46 km².

## Pilte


Pilt:Zamek w Ojcowie a1.jpg|Ojcówi loss
Pilt:Maczuga Herkulesa from Castle.JPG|Maczuga Herkulesa
Pilt:Dolina Prądnika a3.jpg|Prądniki jõgi oru



## Viited

## Välislingid
*Koduleht
Słowiński rahvuspark

**Słowiński rahvuspark** on rahvuspark Põhja-Poolas Pomorze vojevoodkonnas. Asub Läänemere ääres, Łeba ja Rowy vahel.

Rahvuspark asutati 1967. aastal

Hõlmab 327,44 km².

## Pilte


Pilt:Ruchome wydmy - Słowiński Park Narodowy 02.jpg|Słowiński rahvuspargi liivaluiteid
Pilt:Wydmy001.jpg|Kaarluide
Pilt:Słowiński National Park - Nature 18.jpg|Mülgas
Pilt:



## Viited

## Välislingid
*Koduleht
Power Big Meet

**Power Big Meet** on maailma suurim klassikaliste Ameerika autode näitus, mis toimub Rootsis iga aasta juuli esimesel nädalavahetusel, 4. juuli (USA iseseisvuspäeva) aegu, neljapäevast laupäevani.

Esimene Power Big Meet toimus 1978. aastal Anderstorpis (Jönköpingi lään), kuhu kogunes 80 autot ja 400 külastajat. 1979. aasta näitus toimus Skövdes (Västra Götalandi lään), 1980.–1982. aastal Jönköpingis ja 1983. aastal Norrköpingis. Alates 1984. aastast on näitus toimunud Västeråsis Johannisbergi lennuväljal, välja arvatud 1986. aastal, kui näitus toimus Kinnekulles (Västra Götalandi lään). 2017. aasta näitus toimus Lidköpingis (Västra Götalandi lään).

Rootsi politsei teatel osales 2004. aasta üritusel 12 000 autot. 2014. aastal osales seal 17 000 autot ja 200 000 külastajat.

## Viited

## Välislingid

* Ametlik koduleht
Maakond (Poola)

**Maakond** (poola keeles *powiat*) on Poola 2. järgu haldusüksus. See on poliitiline ja geograafiline alamüksus 1. järgu haldusüksuse ehk vojevoodkonna piires. Maakondadel võib olla teatud kohalikku valitsusvõimu, kuid nad ei ole suveräänsed.

2013. aasta seisuga on Poolas 314 maakonda (*powiat*'i).

## Viited
Vladimir Berens

**Vladimir Berens** (sünninimi **Vladimir Kirillovitš Samsonov**; kasutanud ka nime **Vladimir von Berens**; 15. veebruar 1947 Tallinn – 22. september 2006 Hellenurme) oli Eesti õigeusu vaimulik, ajaloolane ja genealoog.

## Elulugu
Vladimir Berens õppis alates 1966. aastast Pihkva Pedagoogilises Instituudis ajalugu, aastatel 1970–1972 Leningradi Vaimulikus Akadeemias ja hiljem Moskva Vaimulikus Akadeemias, mille lõpetas eksternina 1978. aastal.

Ta alustas teenistust õigeusu kirikus 1966. aastal Pihkvas ning jätkas 1972. aastal Leningradis. Aastatel 1972–1976 teenis ta köstri ja lugejana Tallinnas, Rakveres ja Lauras. Pühitseti preestriks 1976. aastal. Teenis aastatel 1976–1991 Eesti ja Läti aladel, mis olid tollal Vene NFSV ja on tänapäevalgi Venemaa kontrolli all. 1983. aastal oli ta preester Haapsalus. Alates 1991. aastast teenis ta mitmel pool Eestis koguduste preestrina.

## Eesti õigeusu ajaloo uurimine
Berens on koostanud uurimuse Vene Õigeusu kiriku Eesti õigeusu koguduste ajaloost, mis on senini oluline Eesti õigeusu kiriku ajaloo allikas. Oluline osa tema uurimuses on ka August Kaljukose uurimusel õigeusu kiriku vaimulikest.

## Käsikirjad
**"Историко-статистическое описание церквей и приходов Северо-Западных епархий. Часть 2, Эстонская епархия"*. Tallinn 1974. Käsikiri TLÜAR *Baltica* kogus,  Msc K1-593/I, II

## Välislingid
*Vladimir von Berens EAÕK vaimulike andmekogus
*Памяти отца Владимира фон Беренса
Nordisk Copyright Bureau

**Nordisk Copyright Bureau** (taanikeelne nimi; inglise Nordic Copyright Bureau, lühend NCB, harvem n©b) on autoriõigusi koguv organisatsioon (inglise *copyright collecting society* (:en)), mille peakontor asub Taanis Kopenhaagenis. NCB kogub Põhjamaade ja Baltimaade heliloojate ja produtsentide autoriõigusi.

Eestis tegutseb NCB Eesti.

## Välislingid
*NCB koduleht
Kuressaare merepäevad

**Kuressaare merepäevad** on 1996. aastast Kuressaares igal aastal toimuv merekultuuri populariseeriv üritus.

Merepäevade raames toimub käsitöölaat, avatud on mess, Arensburgi veinitelk, töötoad, tutvustatakse rahvakultuuri.

Merepäevi korraldab Kuressaare Kultuurivara.

Merepäevad kestavad mitu päeva, näiteks 2017. aasta Kuressaare merepäevad toimusid 10.–12. augustil.

## Viited

## Välislingid
*Kuressaare merepäevade koduleht
ALMAVÜ spordivahendite katsetehas Vihur

**ALMAVÜ Eksperimentaalne Tootmiskombinaat "Vihur"** oli ALMAVÜ ENSV Keskkomitee Presiidiumi otsusega nr 10 (26. oktoobrist 1973) 2. jaanuaril 1974 tegevust alustanud ettevõte.

See loodi ALMAVÜ Tallinna Linna Mere Rajooni TSK "Sport" töökoja, ALMAVÜ Tallinna Linna TSK "Võit" töökoja ja ALMAVÜ Harju Rajooni TSK "Sõprus" töökoja baasil.

Tootmiskombinaat allus tegevuses vahetult ALMAVÜ ENSV Keskkomiteele.

"Vihur" tegeles sportautode, mootorrataste ja teiste tehnikaspordivahendite tootmise, ümberehituse ja remondiga, dispetšerside aparaatide, rinnamärkide, medalite, vimplite ja spordimütside valmistamisega.

1. veebruarist 1981 reorganiseeriti tootmiskombinaat "Vihur" **Spordivahendite Katsetehaseks "Vihur"**. See põhines Eesti NSV Ministrite Nõukogu 31. detsembrist 1980 pärineval määrusel nr 781 ja Eesti NSV ALMAVÜ Keskkomitee esimehe käskkirjal jaanuarist 1981 numbriga 23.

ENSV ALMAVÜ lõpetas tegevuse vastavalt konverentsi otsusele 17. mail 1990. Spordivahendite Katsetehas jätkas tegutsemist veel kuni 1996. aastani, toimides isemajandava ühiskondliku organisatsioonina, mille põhitegevusaladeks oli autoteenindus ning õmblustoodete ja elektroonikaseadmete valmistamine.

## Viited
Pilvepillerkaar

**Pilvepillerkaar** (kirjutatud ka Pilve Pillerkaar) oli Eesti alternatiivmuusika festival, mida korraldab MKDK. 

Festival toimus alates 1998. aastast ja alati augusti viimasel nädalavahetusel. 

Ansambli Beggar's Farm liige ja festivali juhtfiguure Heikki Tikas on seda festivali kirjeldanud nii, et sellele festivalile reklaami ei tehta, plakateid ei trükita ja publikut ei oodata.

## Viited

## Välislingid
*Kaja Kann, Ise valmiv festival, Äripäev, 28. august 2003
*Hipid pidasid Äntul pillerkaart, Virumaa Teataja, 31. august 2004
Katherina Reiche

**Katherina Birgitt Reiche** (sündinud 16. juulil 1973 Luckenwaldes Brandenburgis) on Saksamaa poliitik (Saksamaa Kristlik-Demokraatlik Liit). Ta oli Munitsipaalettevõtete Ühingu (Verband kommunaler Unternehmen) tegevjuht. Ta on 6. maist 2025 Saksamaa tööstus- ja energeetikaminister Friedrich Merzi valitsuses.

Katherina Reiche on innogy tütarettevõtte innogy Westenergie GmbH juhatuse esimees alates 1. jaanuarist 2020.

## Haridus
Pärast gümnaasiumi lõpetamist 1992. aastal õppis ta keemiat Potsdami Ülikoolis, Clarksoni ülikoolis New Yorgis ja Turu Ülikoolis Soomes. 1997. aastal sai ta diplomi.

## Poliitiline karjäär
1992. aastal astus ta CDU noorteorganisatsiooni ja Kristlik-Demokraatliku Üliõpilaste Ühingusse (RDCS), 1996. aastast CDU liige. Aastal 2000 sai temast CDU eestseisuse liige.

Aastatel 1998–2015 oli Katherina Reiche Saksa Liidupäeva liige. 2005.–2009. aastal oli Reiche CDU/CSU parlamendifraktsiooni aseesimees, esimees oli siis Volker Kauder. Selles ametis vastutas ta haridus- ja teaduse poliitikavaldkondade eest, samuti ka keskkonna-, looduskaitse- ja tuumaohutuse valdkondade eest.

Kantsler Angela Merkeli valitsuses oli Reiche esialgu parlamendi riigisekretär Saksa keskkonna-, looduskaitse- ja tuumaohutuse ministeeriumis. Pärast 2013. aasta valimisi sai ta parlamendi riigisekretäriks Saksa transpordi ja digitaalse infrastruktuuri ministeeriumis.

## Muud töökohad
2015. aastal astus ta tagasi oma ametikohalt Saksamaa valitsuses ja loobus ka oma Liidupäeva mandaadist ning hakkas Munitsipaalettevõtete Ühingu tegevjuhiks. Selles ametis valiti ta 2016. aasta juunis ühehäälselt Euroopa Riigiosalusega Ettevõtete Keskuse ja Üldise Majandushuvi Ettevõtete ühingu (CEEP) presidendiks.

## Muu tegevus
* Saksa säästva arengu nõukogu (RNE) liige
* Deutsche Flugsicherung (DFS) nõuandekogu liige
* Juhatuse liige Trustees Deutsches Museumis

## Välislingid
*  Katherina Reiche, abgeordnetenwatch.de
* Deutscher Bundestag
* German Council for Sustainable Development
* CDU/CSU-Fraktion
Andrus Allikas

**Andrus Allikas** (sündinud 16. aprillil 1975) on eesti loodusfotograaf.

Ta on pälvinud Eesti suurima loodusfotokonkursi peaauhinna. 

## Suur Hunt
Eesti suurima loodusfotokonkursi "Looduse aasta foto" žürii eesotsas Rein Maraniga määras 2014. aastal peaauhinna – Suure Hundi auhinna – Andrus Allikasele foto "Karge hommik" eest. Kargel talvehommikul Kaberneeme rannas tehtud foto sai esikoha ka kategoorias "Maastikupildid". 

## Tunnustus
*2014 – fotokonkursil "Looduse aasta foto 2014" I koht kategoorias "Maastikupildid" (foto "Karge hommik")
*2014 – fotokonkursil "Looduse aasta foto 2014" peaauhind koos Suure Hundi tiitliga

## Viited

## Välislingid
*Aasta loodusfotograafiks kuulutati Andrus Allikas. 28.04-2014. laf.looduseomnibuss.ee
*Aasta loodusfoto autor on ilvesega kohtunud neli korda, aga karu pole veel trehvanud. 8.05.2014. linnaleht.ee